Hierdie artikel beskryf, vir staatsinstansies wat projekte vir tegnologiese innovasie in Suid Afrika befonds, toepaslike kriteria vir die seleksie van projekte en vir oorsig by hersieningspunte aan die einde van projek fases. Data is ingewin deur middel van ŉ Delphi-opname waaraan sewe deskundige respondente deelgeneem het. Die mees beduidende kriteria vir seleksie en oorsig is bepaal. Die voorgestelde raamwerk bestaan uit veertien seleksie-kriteria, relatiewe gewigte vir elk, en veertig kriteria vir hersiening by oorsigpunte. Kommersiële risiko en doenbaarheid word beskou as die belangrikste kriterium, wat gevolg word deur die span se vaardigheid in die tweede plek. Die gebruik van hierdie kriteria wanneer investering in projekte vir tegnologiese innovasie oorweeg word, kan die waarskynlikheid van kommersiële sukses verhoog.